CELEX: 31994L0048
Language: lt
Date: 786758400000
Title: 1994 m. gruodžio 7 d. Europos Parlamento ir Tarybos direktyva 94/48/EB, tryliktą kartą iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo

Svarbus teisinis pranešimas

|

31994L0048

Oficialusis leidinys L 331 , 21/12/1994 p. 0007 - 0009 specialusis leidimas suomių kalba: skyrius 13 tomas 27 p. 0053  specialusis leidimas švedų kalba: skyrius 13 tomas 27 p. 0053 

		Europos Parlamento ir Tarybos direktyva 94/48/EB1994 m. gruodžio 7 d.tryliktą kartą iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos100a straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],laikydamiesi Sutarties 189b straipsnyje nustatytos tvarkos [3],kadangi Sutarties 7a straipsnis nustato vidaus sienų neturinčią erdvę, kurioje turi būti įmanomas laisvas prekių, asmenų, paslaugų ir kapitalo judėjimas;kadangi pažanga vidaus rinkoje turėtų laipsniškai gerinti gyvenimo kokybę, sveikatos apsaugą ir vartotojų saugą; kadangi šioje direktyvoje pasiūlytos priemonės atitinka 1989 m. lapkričio 9 d. Tarybos rezoliuciją dėl ateities prioritetų toliau plečiant vartotojų apsaugos politiką [4];kadangi tam tikros medžiagos ir preparatai, naudojami aerozolių įtaisuose, yra ypač degūs;kadangi rizika vartotojams kyla dėl vis didesnio degiųjų medžiagų naudojimo aerozolių įtaisuose vietoj chlorfluorangliavandenilių (CFC); kadangi tokia rizika yra ypač didelė, kai aerozolių įtaisai yra skirti pramogai ir dekoratyviniams tikslams;kadangi rizika gali būti sušvelninta derinant su technikos pažanga 1975 m. gegužės 20 d. Tarybos direktyvą 75/324/EEB dėl valstybių narių įstatymų, susijusių su aerozoliųbalionėliais, suderinimo [5] ir taip apribojant degiųjų medžiagų naudojimą aerozolių įtaisuose, skirtuose pramogai ir dekoratyviniams tikslams;kadangi vienos valstybės narės numatyti tam tikrų aerozolių įtaisų, skirtų pramogai ir dekoratyviniams tikslams, pateikimo į rinką apribojimai daro tiesioginį poveikį vidaus rinkos kūrimui ir funkcionavimui; kadangi dėl tos priežasties būtina suderinti valstybių narių šios srities įstatymus ir atitinkamai iš dalies pakeisti Direktyvos 76/769/EEB [6] I priedą;kadangi atsižvelgiant į pasiūlytų veiksmų apimtį ir pasekmes šioje direktyvoje numatytos Bendrijos priemonės yra ne tik būtinos, bet ir nepakeičiamos norint pasiekti nurodytus tikslus; kadangi šių tikslų valstybės narės negali pasiekti atskirai ir kadangi, be to, juos pasiekti Bendrijos lygiu yra numatyta Direktyvoje 76/769/EEB,PRIĖMĖ ŠIĄ DIREKTYVĄ:1 straipsnisDirektyvos 76/769/EEB I priedas iš dalies keičiamas pagal šios direktyvos priedą.2 straipsnis1. Valstybės narės priima įstatymus ir kitus teisės aktus, būtinus, kad būtų laikomasi šios direktyvos, ne vėliau kaip:- praėjus šešiems mėnesiams nuo Komisijos direktyvos, derinančios su technikos pažanga Direktyvą 75/324/EEB dėl aerozolių balionėlių, priėmimo, kad būtų numatytos visos bandymo metodikos, taikomos patvirtinant gaminių atitiktį šiai direktyvai,- po vienerių metų nuo šios direktyvos priėmimo, jei ši data būtų vėlesnė nei pirmoji.Jos šias nuostatas taiko praėjus šešiems mėnesiams nuo atitinkamo laikotarpio pabaigos.2. Valstybės narės, priimdamos 1 dalyje nurodytas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva skirta valstybėms narėms.Priimta Briuselyje, 1994 m. gruodžio 7 d.Europos Parlamento varduPirmininkasK. HänschTarybos varduPirmininkasG. Rexrodt[1] OL C 306, 1993 11 12, p. 14.[2] OL C 133, 1994 5 16, p. 15.[3] 1993 m. gruodžio 15 d. Europos Parlamento nuomonė (OL C 20, 1994 1 24, p. 77), 1994 m. birželio 27 d. Tarybos bendroji pozicija (OL C 244, 1994 8 31, p. 13) ir 1994 m. rugsėjo 15 d. Europos Parlamento sprendimas (dar nepaskelbta Oficialiajame leidinyje).[4] OL C 294, 1989 11 23, p. 1.[5] OL L 147, 1975 6 9, p. 40. Direktyva su paskutiniais pakeitimais, padarytais Direktyva 94/1/EB (OL L 23, 1994 1 28, p. 28).[6] OL L 262, 1976 9 27, p. 201. Direktyva su paskutiniais pakeitimais, padarytais Direktyva 91/339/EEB (OL L 186, 1991 7 12, p. 64).--------------------------------------------------PRIEDASMedžiagos,praėjus- įtrauktos į Direktyvos 67/548/EEB I priedą, kurios klasifikuojamos kaip degios arba ypač degios ir paženklintos kaip tokios,arba- dar neįtrauktos į Direktyvos 67/548/EEB I priedą, tačiau atitinkančios Direktyvos 67/548/EEB VI priedo degumo kriterijus, todėl pagal Direktyvos 67/548/EEB 5 straipsnio 2 dalį laikinai klasifikuojamos bei ženklinamos kaip degios, labai degios arba ypač degios.1. Negali būti naudojamos pačios arba kaip preparatai aerozolių įtaisuose, kuriais prekiaujama ir kurie yra skirti parduoti plačiajai visuomenei pramogai ir dekoratyviniais tikslais, pvz., kaip:- metaliniai blizgučiai, iš esmės naudojami kaip papuošalai,- dirbtinis sniegas ir šerkšnas,- "orą gadinančios" pagalvėlės,- gyvatukų (angl. silly string) aerozoliai,- išmatų imitacija,- dūdelės,- dekoratyviniai dribsniai ir putos,- dirbtiniai voratinkliai,- dvokiančios bombos,- ir t. t.2. Nepažeidžiant kitų Bendrijos nuostatų dėl pavojingų medžiagų klasifikavimo, pakavimo ir ženklinimo taikymo, ant pirmiau nurodytų aerozolių įtaisų aiškiai ir neištrinamai turi būti užrašyti šie žodžiai: "Tik profesionaliems naudotojams".3. Taikant leidžiančias nukrypti nuostatas, 1 ir 2 dalys netaikomos aerozolių įtaisams, nurodytiems Direktyvos 75/324/EEB 9a straipsnyje.4. Pirmiau minėti gaminiai negali būti pateikti į rinką, jei jie neatitinka nurodytų reikalavimų.--------------------------------------------------